TPIPL ออกหุ้นกู้วงเงิน 6 พันลบ.ขายกองทุน-รายใหญ่ 4-10 ก.ค.62 นำเงินรีไฟแนนซ์-ทุนหมุนเวียน
TPIPL ออกหุ้นกู้วงเงิน 6 พันลบ.ขายกองทุน-รายใหญ่ 4-10 ก.ค.62 นำเงินรีไฟแนนซ์-ทุนหมุนเวียน
TPIPL ออกหุ้นกู้วงเงิน 6 พันลบ.ขายกองทุน-รายใหญ่ 4-10 ก.ค.62 นำเงินรีไฟแนนซ์-ทุนหมุนเวียน
18 มิ.ย. 2562

บริษัท ทีพีไอ โพลีน จำกัด (มหาชน) หรือ TPIPL เปิดเผยว่า บริษัทได้ยื่นแบบแสดงรายการข้อมูลต่อสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เพื่อออกและเสนอขายหุ้นกู้ของบริษัท ครั้งที่ 3/2562 มูลค่ารวมไม่เกิน 6,000 ล้านบาท แบ่งเป็นหุ้นกู้ชุดที่ 1 อายุ 3 ปี 6 เดือน ครบกำหนดไถ่ถอนปี พ.ศ.2566 มีอัตราดอกเบี้ยคงที่ร้อยละ 3.90 ต่อปี
และหุ้นกู้ชุดที่ 2 อายุ 5 ปี 6 เดือน ครบกำหนดไถ่ถอนปี พ.ศ.2568 มีอัตราดอกเบี้ยคงที่ร้อยละ 4.90 ต่อปี รวมจำนวนเสนอขายทั้งชุดที่ 1 และชุดที่ 2 ไม่เกิน 4,000 ล้านบาท และมีหุ้นกู้สำรองเพื่อเสนอขายเพิ่มเติมจำนวนไม่เกิน 2,000 ล้านบาท
ทั้งนี้ เสนอขายในวงจำกัดต่อผู้ลงทุนสถาบัน และ/หรือ ผู้ลงทุนรายใหญ่ ระยะเวลาเสนอขาย ในวันที่ 4-5 , 8 -10 ก.ค. 62 ผ่านธนาคารซีไอเอ็มบี ไทย
โดยบริษัทมีวัตถุประสงค์จะนำเงินที่ได้จากการขายหุ้นกู้ครั้งเพื่อชำระคืนเงินกู้ยืมระยะยาว (refinance) และ/หรือใช้เป็นเงินทุนหมุนเวียน จำนวน 3,250 ล้านบาท ในไตรมาส 3/62 และชำระคืนหุ้นกู้ที่ครบกำหนดไถ่ถอนในเดือนส.ค.62 จำนวน 2,750 ล้านบาท
 